ming030890/wiki-yue-high-quality huggingface dataset:
媽媽！

《媽媽！》（Mother!）係一部2017年嘅美國心理恐怖驚悚電影，由達倫艾朗夫斯基執導。主演係珍妮花羅倫絲、查維亞巴頓、Ed Harris、米雪菲花。
工作分析

工作分析（粵音：gung1 zok3 fan1 sik1；英文：job analysis）係管理（尤其係人力資源管理）上成日用嘅一種技巧，指有條理噉列出一份工需要個人做邊啲工作，每樣工作要求啲乜嘢技能。而管理者就可以按個結果決定要點樣請人做份工，即係按工作分析嘅結果諗見工嗰陣要問啲咩問題呀噉。
工作壓力

工作壓力（occupational stress）係指工作造成嘅心理壓力。
工作日同休息日

工作日同埋休息日分別係一個禮拜入面，專門分成工作同休息之間嘅補充成分。全球大多數國家都係揀禮拜一到五工作，禮拜六、日休息。不過「週末」兩字嘅含義比較蒙查查（模糊)，因為有啲國家揀禮拜日、一做分界；有啲國家揀禮拜六、日之間做分界；亦有啲國家揀禮拜五、六之間做分界。喺大多數國家，禮拜五挨晚或晚黑收工之後，通常係週末。
不過亦有例外，好多穆斯林國家及地區，會揀禮拜四到五做週末。不過有啲國家爲咗方便國際交流而將休息日改成禮拜五、六或禮拜六、日。
亦有啲國家喺一個禮拜淨休息一日。全球淨得7個國家淨休禮拜日；有2個國家淨休禮拜五；重有一個國家淨休禮拜六。而家有部份單休嘅國家都改成雙休日嘅制度，不過同全球大多數國家屬特別案例：出現休禮拜五、六同埋休禮拜五、日嘅事。

史
睇埋：星期
一個禮拜之所以有7日，最天經地義嘅就係公元前6世紀由猶太教啲人創造出嚟。喺古羅馬出現一個禮拜有8日嘅事；喺法國共和曆甚至出現一個禮拜有10日嘅事。蘇聯喺1929～1940年用嘅蘇維埃曆（俄文：Советский революционный календарь）出現一個禮拜有5～6個工作日。而「週末」（week-end）一詞，喺19世紀初由英國北邊搞出。嗰時淨從禮拜六14:00開始休息，直到禮拜一朝頭早先至開工。甚至喺1879年嘅《牛津英文辭典》都有記載到噉嘅事。而全球第一個五日工作制，喺1908年由美國政府探訪咗新英格蘭入面間棉花紡織廠而提出，嗰時棉花廠喺每個禮拜五挨晚到禮拜六挨晚都唔開工。亨利福特創辦嘅福特汽車從1926年開始，因吸取十月革命嘅教訓，而試過每個禮拜六、日閂檔休息。從1929年開始，陸續有工廠開始實行一個禮拜兩日嘅休息制度。嗰時休息兩日唔係必需品，直到1940年，美國政府根據1938年發佈嘅公平勞動法案，先至要求每間企業實行一個禮拜休兩日嘅制度。
尤其喺1940～1960年代，爲咗迎接日益廣泛嘅國際交流同埋適應國際市場，有好多國家實施咗雙休日制度，不過唔係揀禮拜六日就係禮拜五六做雙休。

唔同國家嘅工作日同休息日
唔同國家及地區，一個禮拜嘅工作日時間：
  禮拜一到五
  禮拜一到六
  禮拜日到四
  禮拜六到下個禮拜四
  禮拜日到五
  禮拜一到四、禮拜六
  冇固定
喺全球各地，唔同國家或地區，工作日同休息日都唔同。

中國
中華人民共和國喺1949年10月1號成立之後，實施咗從禮拜一到六嘅上班制度。直到1995年5月1號先至實行休禮拜六、日嘅雙休日制度。雖然有學校、醫院、企業都學住做，但係涉及生產製造業啲工廠會喺禮拜六開工；而大多數商舖、博物館、電影院同埋商業化企業都會喺禮拜六、日及節假日開工。銀行除咗節假日同禮拜六晏晝、禮拜日都會休息之外，其它時間都會開工。

日本
日本喺1980年之前，實施咗從禮拜一到五及禮拜六半日（每個禮拜夾埋40個鐘）嘅上班制度。直到1980～2000年間先至陸續有公司實行禮拜一到五開工嘅事，但上班時間係每個禮拜夾埋45～48個鐘。而公辦學校同除城市辦公室外嘅公家設施都會喺禮拜六有半日開工。

蒙古國
蒙古喺禮拜一到五開工，一個禮拜夾埋最多上40個鐘頭班。大多數商舖喺週末開工，亦有好多大型零售業都會喺禮拜日開工。其中，私營單位喺每日09:00～18:00上班，而政府部門都會有滿額工時。

北韓
北韓從禮拜一到六上班，淨得禮拜日休息。

西亞
喺穆斯林地區，由於逢禮拜五都係主麻日（阿拉伯文：صلاة_الجمعة），所以大多數中東地區啲國家嘅企業都會揀禮拜四、五休息。不過喺大多數穆斯林國家都少揀或唔再揀禮拜四同五嚟休息。

約旦
約旦從1946年5月26號獨立之後，一直係禮拜六到三開工，後嚟爲咗迎接更加多嘅國際顧客去貿易，喺2000年1月5號宣佈，從2000年1月9號開始改成每個禮拜日到四開工。

阿曼
阿曼早期一直係禮拜六到三開工，後嚟爲咗迎接更加多嘅國際顧客去貿易，喺2013年4月7號改成每個禮拜日到四開工。

也門
也門早期一直係禮拜六到三開工，後嚟爲咗迎接更加多嘅國際顧客去貿易，喺2013年8月15號改成每個禮拜日到四開工。
工人房

工人房，又叫做傭人房，係畀住家工留宿用嘅房。通常細過其它睡房，室內簡陋，窗外風景麻麻地。有啲連埋個工人廁所，夾埋叫做工人套房。
工作坊

工作坊（Workshop）係一間房，入面有齊各種機械同工具，可以製作或者修理器具。
工作坊亦可比喻一啲團隊活動，畀一大班人坐埋一齊去研討特定話題。
工作擴大

工作擴大（英文：job enlargement）係管理上嘅一種做法，指管理層特登將一份工「擴大」，即係擴張份工包括嘅職責。有啲管理學研究指，工作擴大喺某啲情況下能夠提升員工做嘢嘅動機。
宿氏

宿（粵拼：suk1）係唐人姓氏，喺《百家姓》裏頭排第266位。

名人
呢篇宿氏係同姓氏有關嘅楔位文章，重未寫完嘅。麻煩你幫手充實佢。
宿營

宿營係一種離開屋企喺室內營地住一晚至幾晚嘅活動，同露營嘅分別係，宿營會喺室內嘅度假村或營地過夜，但係參加者亦會參與營地嘅戶外活動。
宿松

宿松（粵音：suk1 cung4）係中華人民共和國安徽省安慶市嘅縣。面積2393.53km²，人口81萬（2010年）。

名
宿松地方原名叫「松滋縣」（或者寫成松茲），據《晉書》《太平寰宇記》，晉咸康三年（337年）因為戰亂，有啲松滋人走咗去今日湖北荊州避難，因為人好多設僑郡安置，結果喺荊州整多個松滋縣出來。到隋文帝開皇十八年（598年）爲咗分開呢兩個重名嘅縣，就將舊有嘅松滋縣改名爲宿松縣，意思係「舊松滋縣」。而新嘅松滋發展到今日成為荊州市嘅縣級市松滋市。
宿舍

宿舍（dormitory, hostel）係一種畀學生、職員或者組織成員住嘅屋，每間房人數由單人至十幾人不等。宿舍設備主要有基本嘅床舖、共用衛浴設備、廁所、廚房、電視機、運動器材、自修室等。不過，高級職員嘅宿舍同豪宅無分別。佢哋容許企業管理層同佢哋家庭成員同住，甚至有私家泳池等設施，生活同消費全包，視乎僱傭合約條款、勞動法等而定。
前者係寄宿學生或者普通職員嘅福利，宿生之間係同輩職工，唔係親屬父母等關係，宿舍主持或者管理人叫做「舍監」。
宿舍通常有守則，傳統宿舍受到男女授受不親等保守觀念影響，通常男、女性別隔離（英文：Sex segregation），大多數宿舍為男女分棟或者同棟唔同樓層，亦有啲宿舍為男女同宿，舍員要參與自治。甚至有大學生，以自己居住嘅宿舍名為榮，不時舉行各種舍際競賽。
宿豫區

宿豫區係中國江蘇宿遷一個市轄區，總面積1256平方公里，人口71萬。
宿毛貝塚

宿毛貝塚，日本貝塚之一，喺高知縣宿毛市。佢約為繩文時代遺跡。昭和卅二年七月廿七號，指為日本史跡。
小行星398

小行星398（398 Admete），係太陽系小行星帶嘅一粒小行星，喺1894年12月28號發現。
小行星5092

小行星5092（英文：5092 Manara）係一粒圍繞太陽公轉嘅小行星，喺1982年3月21號發現。
小行星8964

小行星8964（英文：8964 Corax）係一粒小行星，繞太陽運轉，所屬小行星群係主小行星帶。1960年10月17號人類已經發現到佢存在。

軌道參數
8964軌道半長軸2.1925380 UA，離心率0.105。軌道週期係1,186 天。
小行星序號

小行星序號係對小行星同矮行星逐粒編配號碼嘅系統，由國際天文學聯會嘅小行星中心管理，基本係按發現嘅先後順序編號。
喺英文，小行星會先用序號再用本身個名稱呼，譬如「3000 Leonardo」；喺中文，小行星通常只用編號或者本身個名稱呼，譬如「小行星3000」或者「李安納度星」。
小行星400

小行星400（400 Ducrosa），係太陽系小行星帶嘅一粒小行星，喺1895年3月15號發現。
小行星一覽

如果想睇較為重要嘅小行星，請睇值得關注嘅小行星一覽、外海王星天體一覽同埋類冥矮行星嘅候選人一覽。到而家已經有5粒微型行星納入矮行星類，另外有幾粒小行星亦都可能被列入呢個分類。

編號同改名
喺被人發現之後，小行星通常會攞到一個臨時編號（例如「1989 AC」），跟住攞到一個序號（例如「小行星4179」），最後有可能攞到一個名（例 如「Toutatis」）。第一粒冇名嘅小行星係小行星3708。
喺較近期嘅發現入面，小行星要喺攞到精確軌道數據之後先會被有序號。軌道數據未確定之前，小行星淨係有臨時編號。前期尐人發現小行星嗰陣冇遵守呢個規則，搞到一尐小行星攞到序號之後「失蹤」咗。所有當初「失蹤」嘅小行星都搵返，而最後一粒係小行星719 Albert。
小行星要喺攞到序號之後先可以改名。通常，發現者有10年時間揀名，而多數小行星就冇名。特別到咗廿世紀末，由於有例如林肯近地小行星研究小組（LINEAR）等嘅大規模嘅自動化小行星發現計劃，小行星嘅發現速度劇增，因此好有可能多數小行星永遠唔會有名。
因為以上嘅原因，序數並唔直接反映小行星嘅發現時序。一尐「失蹤」嘅小行星攞到嘅序號會同正常時序相差好遠，例如小行星69230（Hermes）係喺1937年發現之後「失蹤」嘅，到2003年至搵返，攞返序號同名。
小西寬子

小西寬子 ，係日本嘅一個女藝人同埋配音員。
小行星399

小行星399（399 Persephone），係太陽系小行星帶嘅一粒小行星，喺1895年2月23號發現。
小行星帶

主要嘅小行星帶（用白色顯示）響火星同木星軌道中間。
小行星帶
（英文：Asteroid belt，又叫主小行星帶，簡稱主帶）係一堆小行星，響太陽系火星同木星之間，散落成帶。呢帶嘅小行星，唔少質如岩石，多數直徑唔過一千米。因為小行星帶附近嘅木星同埋火星經已形成咗大型天體，佢哋嘅引力（尤其木星）導致小行星帶入面嘅星子唔能夠形成大星體。事實上火星兩粒衛星都係靠引力從小行星帶捕獲。小行星帶當中唯一嘅矮行星係穀神星。
實藤友紀

實藤友紀（1989年1月19號—）係日本足球員，司職後衞，效力福岡黃蜂。
實習天使

《實習天使》（英文：Angel In-the-Making），係香港無綫電視製作嘅時裝電視劇，由洪永城、岑麗香、單立文、陳煒同姚子羚領銜主演，監製葉鎮輝。呢套劇用實習護士做主題。
實證經濟學

實證經濟學（英文：positive economics）係指客觀噉思考「經濟體係點運作」嘅經濟學研究。
實證經濟學相對於重視思考「應該點操作經濟體，令經濟體達到理想狀態」嘅規範經濟學。
實詞

實詞（粵音：sat6 ci4）係詞性嘅一個分類，指「有實際意義」嘅詞彙，主要包括名詞、多數嘅動詞同形容詞等。
實證分佈函數

綠色線表示個總體嘅累計分佈函數，而藍色線表示個樣本嘅實證分佈函數。
實證分佈函數（empirical distribution function）係統計學上嘅一個概念。一個樣本會有一個實證分佈函數：原則上，一個樣本嘅數據係嚟自個總體嘅累計分佈函數，不過樣本嘅個案數量實係有限嘅，所以個樣本嘅數值嘅累計分佈函數（實證分佈函數）會同總體理論上嗰個累計分佈函數唔同。
實蠅科

實蠅科（Tephritidae）係昆蟲綱雙翅目嘅一科。成蟲一般體型唔大，通常有黃、橙、褐、黑等色組成嘅斑紋，部分物種嘅前翅上有尐網狀斑紋。實蠅頭大，觸角短。幼蟲似蛆，食柑橘、蘋果、葡萄、番茄、辣椒等果實，食到粒果實跌落地，幼蟲就會落嚟變成蛹。係農業害蟲之一。部分種類成蟲以近似黃蜂嘅擬態躲避天敵嘅捕食。全世界已知實蠅有4000幾種，中國已知嘅有400種。
實證

實證（英文：empirical evidence）係指用感官感受得到、俾一個人用嚟評定某啲陳述係咪符合現實嘅資訊，係科學方法嘅基礎。
實證主義

實證主義（英文：Positivism）係一種以「實際驗證」為中心嘅哲學思想。
實習

實習（internship）係學生／畢業生到企業、政府部門或其他組織，以好平嘅人工甚至冇人工，由實際工作裏頭換取經驗。等第時搵工易啲。
出名大企業嘅實習爭崩頭。有企業用實習生為減少成本，變相搵人笨。
愛沙尼亞克朗

愛沙尼亞克朗（kroon）係歐洲國愛沙尼亞喺1928年1月1號到1940年、同埋1992年6月20號到2010年12月31號期間發行流通嘅貨幣。ISO 4217貨幣編號係EEK。1克朗等於 100 senti（眾數，單數係 sent）。
愛沙尼亞克朗以前試過同德國馬克實行掛鉤匯率。喺2011年歐羅流通之前，愛沙尼亞克朗匯率同歐羅掛鉤，1歐元等於15.64664克朗。
愛沙尼亞文維基百科

愛沙尼亞文維基百科係維基百科協作計劃嘅愛沙尼亞文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過10萬篇文。
愛港之聲

愛港之聲（英文：Voice of Loving Hong Kong），簡稱愛港聲，係香港政治組織，由商人高達斌（亦係新民黨成員）所發起嘅Facebook論壇，目的在動員支持梁振英同林鄭月娥政府。

主要人物
高達斌，商人，曾經做過深圳市海外聯誼會理事（中共深圳市委統戰部下屬組織）。
伍家廉，前香港電台中文台員工，2015年4月1號轉軚建制派，並支持港澳特區政府。
黃仲棋，前民主派政黨成員、市政局及區議會議員，2016年元旦轉軚建制派，並且支持港澳特區政府。
愛滋病

愛滋病（英文：AIDS，係Acquired Immune Deficiency Syndrome嘅簡寫），喺中國大陸叫艾滋病，中文正式譯做後天免疫力缺乏症，又或者叫獲得性免疫缺陷綜合症。呢個病係病毒HIV做成。HIV主要入侵白血球，令人體嘅免疫力極速下降到冇嗮為止，令病人死於其他病。呢種病1981年6月最先喺美國被發現，之後蔓延全世界，到而家都冇咩有效嘅藥物同疫苗可以醫到或抵抗到呢隻病。

徵狀
惹到呢隻病初時病徵似普通嘅感冒，跟住會搞出唔明嘅持續性發燒、發熱、腹痛、腹瀉、冇咩精神噉、晚黑飆冷汗、疴血，肝脾腫大，甚至出惡性腫瘤；超級瘦猛𠱁、同埋頸、腹股溝或胳肋底度出現淋巴結腫大；同呼吸困難、中樞神經系統麻痺，最後由於免疫系統嘅徹底崩潰而死。

要素
傳播得比較快，而且大多數有愛滋嘅病毒患者係好難睇得出嘅。
潛伏期比較長，簡直發現唔到出嚟。
死亡率高，一惹到愛滋嘅話，大多數喺確診之後1年內就死咗喇。

傳播
圖表顯示美國由1987至2002年間因愛滋至死人數，其中1995年因雞尾酒療法面世而開始出現死亡率大幅下降。

途徑
愛滋主要通過性接觸傳播，同血液傳播。尤其通過性交、毒品注射、輸血、輸入血液製品、傳播。

情況
想知多啲：中國大陸愛滋病情況、香港愛滋病情況同台灣愛滋病情況
發展中國家病情嚴重，有三個地方最危險。非洲係最嚴重，其次係強姦問題最嚴重兩個亞洲國家：印度支那、然後係中華人民共和國，主要同國家優先政策、教育有關。由聯合國，各國資料，同《世界概況》都係反應同樣問題。
聯合國愛滋病規劃署同世界衛生組織公佈資料（截止到2003年底）

基本預防
國際紅絲帶運動全人類對抗愛滋病毒。
唔好同病原體（病人或動物）共用針筒。
做愛要帶安全套，阻絕分泌物。
唔好接觸受污染血源，例如輸血或傷口。
愛漫弦

《愛漫弦》（粵拼：oi3 maan6 jin4，韓文：넌 내게 반했어），係韓國MBC嘅連續劇，朴信惠、鄭容和做主角。
愛沙尼亞蘇維埃社會主義共和國

愛沙尼亞蘇維埃社會主義共和國（愛沙尼亞文：Eesti Nõukogude Sotsialistlik Vabariik）係蘇聯設立嘅第十六個加盟共和國，喺1991年8月20號宣布獨立，改名做愛沙尼亞。
呢篇愛沙尼亞蘇維埃社會主義共和國係關於國嘅楔位文章，重未寫完嘅。麻煩你幫手充實佢。
愛河里花子

愛河里花子，係日本嘅一個女藝人同埋配音員。
市橋時藏

市橋時藏（1909年6月9號—？）係大日本帝國足球員，司職前鋒，曾經喺1930年爲日本足球代表隊出場2次，入咗1球，重參加過1930年遠東運動會。
市橋街道

市橋街道（粵拼：si5 kiu4 gaai1 dou6）係中國廣東省廣州市番禺區轄下嘅一個街道，喺番禺區嘅中心地段。呢條街道喺1999年成立。
市政辛女皇

《市政辛女皇》（粵拼：si2 zing3 san1 neoi5 wong4，韓文：시티 홀），又譯熟女辛市長，係韓國SBS嘅連續劇，金宣兒、車勝元做主角。
市橋站

市橋站 (廣州)：廣州地鐵3號綫入面，喺度營運緊嘅車站。
市橋站 (岐阜)：西濃鐵道市橋綫入面，已經停運咗嘅貨運站。
市村篤司

市村篤司（1984年11月18號—）係日本足球員，司職後衞，效力讚岐卡馬達馬尼。
廣州滿族墳場

間嘢係大清乾隆年間搞嘅八旗墳場而形成。初期喺大東門蟠松嶺同駟馬崗一帶搞，後因辛亥革命爆發，令喺廣州啲滿洲人返唔到滿洲一帶，加上嗰時好多時俾國民黨同社會各界睇死而變成亂葬崗。直到1955年，廣州市人民政府喺白雲山西南角嘅麓景路近麓湖公園西北角劃咗嚿風水寶地嚟葬滿族啲仙人。
廣州火車站恐怖襲擊

係2014年5月6號11點半鐘度，喺中國廣東廣州嘅廣州站嘅接人出口度發生嘅一單攞刀就亂斬平民嘅恐怖襲擊案。呢單嘢最後造成6位落咗火車嘅旅客受咗傷。

經過
2014年5月6號11點幾，一部從昆明去到廣州嘅K366次列車啱啱好到咗廣州站。喺旅客出站嗰陣，有一位着住白衫、白褲、白帽嘅僆仔就開始亂咁斬人，結果搞到有幾位旅客都受咗傷。後嚟巡緊廣州火車站廣場嘅差佬即刻到咗現場加強咗防控。有睇到呢單嘢嘅人話：「去到現場嘅差佬重向天開咗槍之後大嗌咗句『放低把刀』嘅。」結果歹徒就冇聽到，當個差佬係發嗑瘋，重嚟斬差佬都有。結果差佬警告咗佢都冇用之後，就開槍鉼中個歹徒嘅左腳同右胸，其中一個拉緊貨嘅甘肅佬（重有一個係喺黑龍江嚟嘅旅客）響背隻度將個歹徒揈低咗，之後差佬一齊將攞咗把刀嘅男性嫌疑人拉咗。

作案人數
有睇到發生呢單案嘅人話，喺廣州火車站廣場入面唔係淨係得2個負責攞刀嚟斬人嘅，而係有4個頭頂戴住個白帽嘅後生仔。根據廣州公安話，之前響大北立交度拉咗嘅人，冚唪唥都唔關呢單火車站斬人案嘅事。5月6號13點28分，廣州越秀警方就睇返下個閉路電視，發現喺環市中路嘅大北立交2樓度有兩個男仔喺度打交。之後公安馬上派啲差佬嚟處理呢單嘢。差佬到咗現場之後睇到打緊交嘅嗰兩個男仔已經走咗，響現場度重留低咗件有血嘅衫。經過初步調查，發現呢單打交案唔關火車站廣場入面出嘅嗰單嘢。廣州公安官方喺2014年5月6號18點21分就發佈咗消息話差佬去睇過下呢單嘢，其實6號中午，廣州火車站廣場入面出嘅嗰單嘢，實際攞刀亂咁斬人嘅凈係得1個咁少。依家個嫌疑人已經俾差佬鉼傷咗，重送咗去醫院度做手術。

傷者傷勢
廣州火車站入面被人斬傷嘅6個人，其中有4個送咗去廣州軍區總醫院度，入面有3個人分別俾個歹徒砍傷咗個頸、手，依家已經做咗手術，冇生命危險。其中有1個人喺走佬嗰陣跌傷咗重喺度醫緊，佢都係冇生命危險。廣州市公安局嘅新聞辦公室喺7號晚黑，就向媒體話，5月6號中午發生嘅斬人案，我哋已經好快膬搞掂咗呢單嘢喇，依家已經穩定咗。
廣州溢通巴士

（英文：Guangzhou Yitong Bus），簡稱溢通巴士或溢巴，係中國廣東廣州嘅巴士公司，2001年10月22號成立，總部喺黃埔區廣江路嘅集通碼頭附近。
佢之前係間單獨嘅巴士公司。從2007年6月開始，廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源。喺2009年9月10號，呢間巴士公司同新福利、新世界、冠忠（今日嘅第二巴士）、恆通、興華巴士合併成而家嘅第二巴士公司。

口號
（2001～而家）溢通精神，服務市民。
廣州海航威斯汀酒店

（英文：Guangzhou Westin Hotel），又叫廣州天譽威斯汀酒店，口頭上可以叫廣州海航威士甸酒店或廣州天譽威士甸酒店，重可以叫海航大廈或天譽大廈；係中國廣東省廣州市嘅一間五星級賓館。喺天河區林和中路6號（林樂路同林和中路嘅交界東北邊），隔籬冇幾遠係中信廣場同廣州東站。另外，印度駐廣州總領事館就喺呢間酒店入面。

設計、逳手同落成時間
呢間酒店喺2004年8月開始喐手起，直到2007年5月起好。

酒店嘅設施
廣州海航威斯汀酒店入面有446間客房（包括套房）、2間餐廳同埋一間多功能宴會中心、5個大大細細嘅會議室同埋商務中心。酒店重整咗桑拿按摩、沐足、棋牌、時裝精品同商場等配套設施響度。
廣州灣租界條約

《廣州灣租界條約》係1899年法國強迫清政府簽訂嘅不平等條約。條約原文儲存喺中華民國外交部，而家典藏喺臺北外雙溪國立故宮博物院保存。

簡介
1898年（光緒二十四年）3月，法國駐華代辦呂班向清政府提出照會，要求中國答應唔將雲南、廣東、廣西等省讓畀其他國家；中國將來設立郵政局，要請法國人襄辦；法國承建越南到雲南昆明鐵路（昆河鐵路）；法國喺中國南部海岸設立「屯船」嘅地方。1899年11月19號，法國軍艦直逼廣州灣，迫使清政府代表廣西提督蘇元春同佢嘅遠東海軍司令高禮睿正式訂立呢個約。夾埋有7款。
小行星10044

小行星10044，係太陽系小行星帶嘅一粒小行星。
小行星10047

小行星10047，係太陽系小行星帶嘅一粒小行星。
小行星10048

小行星10048，係太陽系小行星帶嘅一粒小行星。
小行星10046

小行星10046，係太陽系小行星帶嘅一粒小行星。
小行星10040

小行星10040，係太陽系小行星帶嘅一粒小行星，絕對星等係14.5等。
小行星10042

小行星10042，係太陽系小行星帶嘅一粒小行星。
小行星10045

小行星10045，係太陽系小行星帶嘅一粒小行星。
小行星10039

小行星10039，係太陽系小行星帶嘅一粒小行星，絕對星等係13等。
小行星10043

小行星10043，係太陽系小行星帶嘅一粒小行星。
小行星10041

小行星10041，係太陽系小行星帶嘅一粒小行星。
廣林苑

廣林苑係香港嘅一個居者有其屋屋苑，喺新界沙田小瀝源小瀝源路62－66號，一共有3座樓，1990年入伙。呢個屋苑喺居者有其屋第十期乙、第十期丙開賣，嗰時嘅開賣價介乎港幣$198,400 － $421,400。
廣水

廣水係中國湖北隨州一個縣級市，總面積2647平方公里，人口89萬。
廣橋涼

廣橋涼 ，係日本嘅一個女藝人同埋配音員。
廣東體育頻道

，簡稱廣東體育頻道，係廣東廣播電視台屬下嘅免費頻道，主要播全球各地大部份體育賽事為主節目，以粵語同普通話形式播出。呢個頻道凈限廣東地區重要報裝咗當地嘅有線電視或通過網絡電視形式先至有得睇。
頻道好多時播英超、意甲、西甲、歐冠、NBA、中超、CBA、足球熱身賽呢啲熱門賽事；冷門賽事亦會有播。雖然每日21:30會有播《晚間體育新聞》欄目，但若果撞到嗰日21:30打緊大型賽事（例如中超或CBA、部分國際足球熱身賽、奧運或亞運賽事、亞冠、世俱盃嗰啲），佢會順延到嗰項賽事結束之後播出。
頻道雖然喺每個月12號02:00～06:10冇節目，但若果呢個時段有大型體育直播節目時，頻道唔會做收台處理。

史
頻道喺1994年8月28號開播，初期係廣東有線電視（今日嘅廣東南方電視台）屬下嘅體育頻道，2001年取消有線電視時搬到廣東電視台大院入面繼續辦，成為廣東電視台屬下嘅頻道。頻道開播初期好多時直接轉播ESPN、衛視體育台同ESPN STAR Sports，但2001年ESPN跳轉到臺灣版之後雖然繼續播出，直到2003年停播為止。從2003年開始，頻道開始轉型成播出自己整嘅節目及買賽事版權嚟播大型賽事。
頻道播出語言方面，開播第一年屬英文廣播，從1995年開始改成粵語做廣播。2001年底開始改成粵、普雙語廣播。雖然有另外嘅純普通話版係同重慶電視台（今日嘅重慶廣播電視台）合作，喺2006年1月1號開播，但後嚟喺2012年2月25號朝早因合作協議到期而停播。
從2014年中開始，頻道正式開始推出高清版，成為中國大陸第一間有粵語廣播嘅高清頻道。
廣氏

廣（粵拼：gwong2）係唐人姓氏，喺《百家姓》裏頭排第357位，依家經已冇乜人用。
呢篇廣氏係同姓氏有關嘅楔位文章，重未寫完嘅。麻煩你幫手充實佢。
廣永遼太郎

廣永遼太郎（1990年1月9號—）係日本足球員，司職守門員，效力廣島三箭。
承諾

承諾即係應承人哋做或者唔做某樣嘢，可以係口頭上嘅，亦可以係白紙黑字寫出嚟。書面上嘅承諾多數係用合約形式，有法律效力嘅。
承德普寧機場

承德普寧機場（粵拼：sing4 dak1 pou2 ning4 gei1 coeng4）係喺中華人民共和國承德嘅一個機場，喺2017年5月31號嗰陣正式啟用。
承德路

承德路係臺灣臺北市幹道之一，南北向，一共七段，係臺北市通去士林、北投同埋淡水嘅要路，車流量好大。
承曆

承曆係日本白河天皇嘅一個年號，相當於公元1077年到1081年，前後總共5年。
承聖

承聖係南梁元帝蕭繹嘅年號，相當於公元552年到555年，前後總共4年。
幌泉郡

幌泉郡係日本北海道日高支廳嘅一個自治郡，轄下有1町。
襟裳町
幕府

幕府係古代日本嘅軍政府，名義上由日本天皇授權管治，但實際上冇實權。幕府嘅話事人係幕府將軍。
日本史上有過三個幕府：鎌倉幕府、室町幕府同江戶幕府。
帽

帽（粵拼：mou6*2）係戴響頭上面、多數可以遮住個頭殼頂嘅料；可以係布、膠、金屬、人造纖維…… 有啲帽係有邊，而有啲就無。有邊通常可以幫手遮太陽。
帽有好多種，好似有高帽，太陽帽、喼帽（Cap）等等。
有好多其他嘢都係戴響頭上，不過廣東話來講，就唔叫帽。如個係用好硬嘅嘢做，唔好畀嘢傷到頭嘅，叫頭盔，或者淨係叫盔。如果係用條布卷住個頭，就係頭巾。如果係好似襪咁笠住個頭，就叫做頭笠。
幅度優先搜尋

幅度優先搜尋（英文：breadth-first search，BFS）係一類用嚟搜尋樹狀圖等數據結構嘅演算法。呢類演算法會由一個層次嘅其中一個節點做起始，睇勻嗮周圍嘅節點之後，先至再睇下一層嘅節點。相對於深度優先搜尋。
幌傘楓

幌傘楓（粵拼：fong6 saan3 fung1；學名：Heteropanax fragrans），又叫廣傘楓（gwong2 saan3 fung1）或羅傘楓（lo4 saan3 fung1），係五加科幌傘楓屬嘅常綠喬木，原產地喺中國雲南嘅東南邊地區、兩廣南邊同埋印尼、緬甸地區，呢樖嘢喺印尼、錫金、孟加拉、不丹、印度、緬甸同埋中國大陸嘅廣西、廣東、雲南嘅海拔300——1,000米地區嘅森林入面先至搵到。呢種樹既係鄉土樹種，又係一種庭院樹同觀景樹。

形態
呢樖嘢嘅樣係一樖大型、多重好似羽毛噉嘅複葉，而樹葉一般生喺樹枝督嘅上面，好似撐開咗把大遮噉，呢啲樹鍾意喺有光嘅地區生，而且重噙半蔭地區。而呢啲樹一般喺10——12月份開花。
帽峯山

帽峯山（粵拼：mou6 fung1 saan1），又叫霧峯山，係中國廣東廣州一山，喺白雲區太和鎮。西邊靠頭陂，南邊靠羅布洞，北邊靠華坑，東邊靠沙田村。高534.9米，係廣州市區最高峰。周邊山區聚集咗廿幾座超過海拔200m嘅山而形成複雜嘅地形，雖然山絕對高度唔高，但相對高度差好多。成間公園嘅森林覆蓋率去到95%。另外，公園西邊有座銅鑼灣水庫響度。
1931年發現金礦苗去開採。
拉阿米斯塔德國家公園

拉阿米斯塔德國家公園係一個橫跨哥斯達黎加同巴拿馬嘅國家公園，1988年成立，面積有4,188平方公里。
拉阿魯哇族

拉阿魯哇族係臺灣原住民嘅其中一個族群，主要分佈喺高雄市桃源區，總人口大約三百幾人。
拉雲拿利

拉雲拿利（意大利文：Fabrizio Ravanelli，1968年12月11號— ），係前意大利足球員，司職前鋒，1993年到1996年效力過意大利國家隊。皆因佢出道以嚟一路都係一頭白髮，所以畀人叫做「白頭佬」。
拉馬特甘馬卡比

拉馬特甘馬卡比（英文：Maccabi Ironi Ramat Gan）係以色列拉馬特甘嘅職業籃球球會，依家打緊以色列籃球超級聯賽。
拉馬福薩

拉馬福薩（1952年11月17號—）係當今南非總統，由2018年做到而家。
拉馬

艾迪·拉馬（1964年7月4號—），係當今阿爾巴尼亞總理，由2013年做到而家。
拉馬克主義

拉馬克主義（Lamarckism）係指一套有關進化嘅諗法。根據依套諗法，一隻生物可以透過「一樣特徵用得多就會增長」噉嘅方式得到某啲特徵，而且仲可以將呢啲特徵傳畀仔女。
拉馬努金

拉馬努金（Rāmāṉujan，1887年12月22號—1920年4月26號）係印度數學家，對數學分析、數論、級數、無窮分數領域都有唔少貢獻。
恆松伴典

恆松伴典（1976年7月16號—）係日本足球員，司職守門員，效力過新潟天鵝。
恆松步

恆松步 ，係日本嘅一個女藝人同埋配音員。
恆春鎮

恆春鎮係屏東縣一個鎮，係臺灣島最南端。景點有墾丁。
恆河鱷

恆河鱷，又名食魚鱷。係一種身體修長、體色為橄欖綠色嘅鱷魚品種。亦係食魚鱷科中唯一現生種類。由於佢個咀似個缽，印度當地話稱缽為「ghara」，所以當地人稱佢為「gharial」，意為「有缽嘅」。英文裏面「gavial」係「gharial」嘅誤記。

生理特徵
恆河鱷有長而窄嘅顎，可以有成 100 隻牙，重多過其他鱷魚，用嚟幫佢哋捉魚。大隻鱷公嘅吻部開端有一個肉質嘅圓形突起，但功能上暫時重未清楚。

分布
恆河鱷係一種淡水鱷魚，主要分布響印度河，恆河，馬哈拉迪河同布拉瑪普特拉河呢 4 條河，以前響孟加拉都有，但而家已經冇晒。

生活習性
恆河鱷鍾意住響水流又急又深，水質較為好嘅河裏面。喺所有鱷魚中，恆河鱷留響水中時間最長（1 個鐘頭以上），因此爬上陸地後，無辦法似其他鱷魚噉用四肢平穩爬行。雖然恆河鱷係世界上最長嘅鱷魚之一，但未傳出食人事件。

繁殖動向
每年3-4月生蛋，響河岸沙地掘窿築巢。每次生30至50隻蛋（聽講更有90隻蛋記錄）。而所生嘅蛋亦係所有鱷魚當中最大嘅。
雌鱷守住鱷魚巢，會有少少攻擊性，係一種警戒心非常強嘅鱷魚。同其他鱷魚唔同，佢個口無咁大，載唔到鱷魚仔，所以孵出鱷魚仔後，雌鱷會引導鱷魚仔落水邊。大約8~12歲時先到性成熟期，嗰時身長已超過3米。

保育現狀
佢同其他鱷魚一樣，因為身上嘅皮係製造皮件嘅原料而遭到捕殺，數量急劇減少。尼泊爾同印度近年嚟推動保育有關鱷魚嘅計劃，現已重新建立恆河鱷嘅族群數目。
恆河

恆河（梵文：गङ्गा，羅馬拼音：Ganga；孟加拉文：পদ্মা，羅馬拼音：Padma）係南亞嘅一條河，流經印度同孟加拉。佢係印度最長嘅河，有2,525公里咁長；佢同布拉馬普特拉河以及梅克納河夾埋，係世界上流量最大嘅水系之一。 恆河由印度北阿坎德邦出發，經過恆河平原，流入印度洋孟加拉灣。
恆河係印度教嘅聖河，恆河女神亦係佢哋主要嘅神。除此之外，恆河仲養活咗唔少魚同其他動物，以及住喺附近嘅人，所以好重要。不過呢條咁緊要嘅河俾人污染得好嚴重。

名
喺梵文入面，恆河叫 Ganga，有流得快、唔斷流嘅含義。
恆河個中文名意思係「恆久嘅河」，就係嚟自呢個含義。佢另外仲有「殑伽河」呢個名，係唐代玄奘法師譯嘅。
恆河流到去孟加拉叫做 Padma，意思係蓮花，中文又譯做博多河。

流向
恆河喺印度北部發源之後大致向東南方向走，經過孟加拉，最後流入印度洋。

源頭
帕吉勒提河
恆河嘅發源地有兩個講法，兩個都喺喜馬拉雅山西邊、印度北部嘅北阿坎德邦嗰度。帕吉勒提河（Bhagirathi River）係印度教神話入面嘅恆河發源地，佢啲水嚟自根戈德里冰川（Gangotri Glacier）嘅融冰。而長啲嘅阿勒格嫩達河（Alaknanda River）就係水文學上恆河嘅源頭，佢嘅水嚟自喜馬拉雅山嘅融雪。恆河嘅幹流就係喺呢兩條河嘅合流點嗰度開始。
除咗呢兩條河，恆河仲有四條主要源流。一共六條河，連同佢哋嘅合流點，都係印度教入面神聖嘅。

支流同分流
恆河之後由喜馬拉雅山嘅山谷流入開闊嘅恆河平原，大致由西南走向轉做東南。恆河第二大流量嘅支流亞穆納河就係喺呢度同恆河匯合；兩條河合流之後有成58.5%嘅水都係由亞穆納河貢獻嘅。
跟住恆河再轉彎向住東面流。恆河喺幾條細啲嘅河加入咗之後，就同加格拉河（Ghaghara River）相遇。加格拉河同樣由喜馬拉雅山開始；佢經西藏同尼泊爾，最後同恆河接合，係恆河最大流量嘅支流。
之後恆河又轉返向東南面流。喺流入孟加拉境内之前，恆河就出現咗第一條分流，叫胡格利河（Hooghly River）。

孟加拉段
恆河喺孟加拉嗰段叫做Padma。佢先同布拉馬普特拉河嘅分流匯合，之後再同梅克納河（Meghna River）合流，最後流入印度洋嘅孟加拉灣。
恆河水入面嘅沉積物喺出海口形成恆河三角洲。佢有成64,000 km2咁大， 係世界上最大嘅三角洲。

歷史
恆河流經嘅恆河平原係中央平原嘅一部分，呢度俾人話係好幾個文明嘅搖籃。由公元前三世紀嘅孔雀王朝，一路到十六世紀嘅蒙兀兒汗國都係呢度出嚟嘅。

印孟水利糾紛
去到1951年，印度諗住起條河壩，將一啲河水引流去胡格利河嗰邊。座壩就起喺印度同東巴基斯坦（今日嘅孟加拉）邊境附近，喺旱年會搞到去東巴嘅水得返五分之一左右。東巴於是提出反對，然後爭拗就開始咗。要去到1996年，孟加拉已經獨立咗廿五年，印孟兩邊先至和解。佢哋簽咗分三十年協議，確保孟加拉唔會冇水。

恆河聖水
恆河係印度教嘅聖河，啲水啱搞宗教儀式。佢亦係其他聖河嘅體現，例如哥達瓦里河又叫做南面恆河。

作用
喺印度教文化入面，流水可以吸走雜質，而恆河就將啲嘢沖得最乾淨。流水除咗洗走灰塵之外，仲有心靈入面嘅污糟嘢。所以就算科學角度上面恆河水質有幾差都好，恆河水都係喺宗教儀式同象徵意義上純潔嘅。浸喺恆河入面可以洗走一個人成世嘅罪過，所以好多信印度教嘅人都會去浸下，尤其係去水流特別快嘅上游。

大壺節
2001年大壺節嘅情景
大壺節係印度教信徒去恆河聚集朝聖嘅節日，每十二年一次。而每六年會有一次中型集會，每三年就一次小聚。大壺節嘅主要活動係喺恆河邊浸浴嘅儀式，另外仲有宗教辯論、唱詩歌等等。大壺節係印度教嘅朝聖之旅入面最神聖嗰個，所以好多苦行僧都會參加，每次集會都吸引到幾百萬信徒。

恆河女神
喺印度教入面，恆河仲係一位好重要嘅女神，叫做甘加（Ganga）。好多印度教信徒都會拜佢。

作為呀媽
恆河喺印度教入面又稱之為甘加媽媽（Ganga Mata）。一來佢會包容、寬恕嗮所有嘢，好似母愛噉；而且同其他女神唔同，佢完全冇毀滅性嗰面。二來甘加真係好幾個神嘅呀媽，包括毗濕摩（Bhishma）同其他幾位婆藪（Vasu）。

作為配偶
印度教三個最重要嘅神合稱叫三相神，而甘加係全部三位嘅配偶。喺關於創造神梵天嘅故仔入面，甘加通常以水嘅形式出現，跟住梵天周圍去。
就住守護神毗濕奴嚟講，有神話話到甘加係毗濕奴三個老婆之一。恆河嘅出現係因為佢同另一位爭寵嗰陣互相咒對方變做一條河、要幫佢哋嘅信徒洗清罪過。毗濕奴知道之後就決定將佢哋分開，要甘加做梵天老婆，另一位做毀滅神濕婆老婆，而淨返嗰位和事嘅就繼續做佢老婆。點知嗰兩位係噉嘈，搞到毗濕奴要收回成命，最後佢哋以河嘅形式繼續陪住毗濕奴。
至於甘加同毀滅神濕婆嘅關係係最親密嘅。有段故話甘加一次又一次噉由天上跌落凡間，跌入濕婆嘅頭髮裏面，於是就不斷俾濕婆馴服。

魚
恆河流域入面大概有350款魚，其中有幾款係恆河獨有嘅。淨係計品種，有一半都屬於鯉形目、兩成半係各種鯰魚。受威脅嘅有30種，原因包括過度同非法捉魚、污染等等。

恆河豚
恆河豚
恆河其中一款最出名嘅動物係恆河豚（學名：Platanista gangetica gangetica）。佢係世界上五款淡水海豚之一，仲係印度嘅國家代表水生動物。以前喺恆河同布拉馬普特拉河都有好多恆河豚，但今時今日因為污染等嘅問題，世界自然基金會話2012年已經淨低三千隻。

農業同漁業
恆河水入面嘅沉積物有好多養分，所以佢流域嘅泥土都夠嗮肥沃，好啱種嘢。加埋佢嘅河水常年俾農夫攞嚟淋水，所以恆河對農業為主嘅印度同孟加拉經濟特別重要。種喺恆河附近嘅農作物包括米、蔗、薯仔、辣椒等等。另外，有唔少漁夫會喺恆河捉魚，所以嗰度漁業都幾旺盛。

旅遊業
當地另一個主要產業係宗教旅遊。印度教有幾個聖地都喺正恆河隔籬，吸引好多信徒去朝聖。恆河嘅急流亦都出名可以撐艇，每年夏天都會有人去嗰度玩。除此之外，有幾座城都喺恆河邊起咗步道，吸引遊客去睇風景，包括印度比哈爾邦首府巴特那。

污染同健康問題
恆河嘅污染問題非常嚴重。淨係喺維華拿斯，每日就有差唔多二億公升未經處理嘅污水排落恆河入面。呢個情況導致河水入面有好多糞生大腸桿菌（fecal coliform），超出咗當地政府畀沖涼水嘅安全指引120倍。 而維華拿斯作為印度教其中一座聖城，不時都會有大批信徒去嗰度浸浴，搞到有嚴重嘅健康風險。
有研究估計，每年用恆河水浸浴、洗碗碟、或者刷牙嘅人入面，有三分之二都會病。呢啲病包括霍亂、痢疾、甲型肝炎、同傷寒。

恆河行動計劃
喺1985年，印度政府提出咗恆河行動計劃（Ganga Action Plan），打算用截留、分流、同處理污水嘅方法改善恆河水質。有人話個計劃係「世界上清理一條河嘅最大嘗試」，十五年合共使咗二億幾美金，但卒之都係失敗告終。個計劃唔單只延期、超支，仲要執行得好差，冇乜成效。有學者話原因係做環境規劃嗰陣冇清楚理解到人同環境嘅互動，亦有學者話係貪污問題。

其他解決方法
喺2008年，恆河正式成為印度「國河」。政府趁機成立咗國家恆河流域管理局（National Ganga River Basin Authority）去計劃同實施保護恆河嘅措施。
喺2017年，北阿坎德邦高院將恆河宣佈做法人，畀咗啲權利佢。 但係唔少人都話好難執行，唔會有用。
從化太平第二中學

學校喺1979年4月開辦，初期學校喺屈洞村入面開辦，嗰時嗌從化縣屈洞初級中學，但屬廣州市第17中學嘅從化分校。1994年4月，學校改咗名做從化太平第二中學。1996年俾從化市人民政府（今日嘅從化區人民政府）定為落後學校。1997年7月向西搬到康樂西路50號入面辦，重喺1999年捹甩「落後學校」嘅怪名。2003年重將學校改造過。2005年5月升級成從化市一級學校，2014年因從化撤市改區，學校變成從化區一級學校。

爆發校園暴力事件
2015年6月29號中午（UTC+8），學校宿舍爆發咗單震驚全廣東地區嘅校園暴力案。有位喺水南村住嘅14歲在讀智障學生——小亮（花名），俾一班14～15歲嘅學生圍住宿舍入面嘅牆角猛咁用棍頭㩧兼被錄成短片擺上網。雖然短片得唔夠10秒長，但引起好多家長、學生同社會嘅關注。據小亮解釋，當日佢因為午休時嘈醒咗瞓緊中午覺嘅大土（花名），後嚟幾位包括小白（花名）嘅同黨加入而㩧咗小亮一餐，重發埋張不雅相入微信朋友圈。事發第二日朝早，駱某喺學校睇到小亮被打嘅短片轉畀小亮阿媽後而雞噉腳搵先生，當日晏晝，4位負責搞校園暴力嘅家長嚟咗學校凈傾咗一個鐘兼簡單道歉就算。後嚟小亮阿媽帶咗小亮到醫院照CT，重嗌參與校園暴力嘅家長喺禮拜三（2015年7月1號）再傾過單嘢，但一直冇下文。直到同年7月5號，駱某建議小亮阿媽扯多幾位家屬嘅親戚過嚟傾呢單嘢，當日六位參與校園暴力嘅家屬全部到齊，連差佬同埋新聞媒體都過嚟關注呢單嘢，之後六位家屬猛咁家嘈屋閉，嘈夠差唔多4個鐘先至結束。最後6位肇事學生嘅家屬向差佬道歉兼賠咗￥5000，重簽埋協議邊個報復小亮嘅，就即刻被叉住同監禁。
從化温泉

從化温泉（粵拼：cung4 faa3 wan1 cyun4），又嗌流溪河温泉，係中國廣東廣州帶公園、温泉、遊樂嘅三合一景區，大明時期開發，位置喺從化温泉鎮景泉大道到温泉東路一帶（105國道嘅K2482+430標記位）。
佢既係中國大陸同埋外國遊客成日嚟旅遊同浸温泉嘅地方，又係全球各地凈有兩處有氡嘅梳打温泉其一地方（另一地響瑞士嘅達禾斯）。主要喺流溪河東、西兩邊有13座泉眼而出名，啲水質帶有Ca、Mg、K、SiO2、Rn等元素。其中温泉水最低36℃，最高71℃。
從化體育館

係中國廣東廣州嘅大型專業體育館，2004年秋籌劃，2005年夏動工，2009年秋起好，位置喺從化區江埔禾倉村嘅七星體育公園入面。
佢既係從化區人民政府屬下嘅單位，又係七星體育公園嘅配套體育場，亦係從化最大嘅體育場館。

史
間嘢初期係個荒地同超多農田嘅地方。2004年，由於廣州申辦亞運會成功，加上嗰時越嚟越多人住從化。從化市人民政府（今日係從化區人民政府）為咗解決從化地區嘅體育設施太少問題而起咗呢間體育館。最後喺2005年夏動工，2009年秋起好嗮。2010年亞運期間，部分摔跤比賽試過喺呢間體育館入面開辦。
從2017年8月底開辦第一屆從化區運動會開始，每年嘅區運會都喺呢間嘢入面舉辦。

概況
場館佔地50662m²，建築面積4781m²，有3000個觀眾座位。入面可以舉辦到籃球、羽毛球、手球、武術、拳擊等比賽，重可以辦音樂會同各類晚會、大型會議嘅場地。
從化大橋

從化大橋係中國廣東廣州一橋，亦係從化喺2014年撤市改區之後，第一個同廣州市區啲政府部門夾手起嘅重點市政基礎設施工程；同埋從化區喺2015年提出嘅「三橫三掂」路網嘅其中一掂。樣屬下承式倒三角鋼管拱橋。

連接位置
呢條橋連接從化區街口街東風村同江埔街聯星村，跨過流溪河，同河東北路、河濱北路連埋一齊。

長度
橋長1390米，主跨136m，總長約466m。橋面雙向六車道，兩邊有整到人行路同埋單車路。

落成時間
2015年12月24號喐手，2018年9月25號起好兼通車。
從化廣播電視台

係中國廣東廣州嘅區級電視台同電台，亦係從化區人民政府屬下嘅電視台同電台，2003年7月31號成立，總部位置有兩個，都喺從化城郊街道。其中電視站喺新城中路39號，而廣播站喺河濱北路308號。佢既係從化有線電視嘅實際控制機構，又係從化嘅廣播附屬機構。屬下喺太平、城區（街口同城郊、江浦一帶）、鰲頭、温泉、良口同呂田都有佢嘅廣播電視站。
雖然2009年因照顧國家政策而將電視台同電台合併管理化，但電視同廣播重分開播出。
從化汽車客運站

，又叫從化汽車站或從化客運站，係中國廣東廣州嘅一個客運站，喺2007年9月21號開始營運，位置喺從化區河東北路12號（附近冇幾遠係105國道）。

佔地面積
面積45000平方米，有28個發車位。

主要經營
呢個車站主要係經營去深圳、韶關、惠州、增城、東莞、珠海、佛山、清遠、河源、中山、東莞等地，同埋去江西、湖南、湖北、四川、廣西啲車。
摹色

摹色，又叫著色，係種修辭手法，即係用摹色詞描寫景物嘅顏色。摹色好簡單，只要描寫景物嘅顏色一次，就己經算係用咗，但係摹色通常係指描寫個多個唔同事物嘅顏色。
摹色可以增加語言嘅真實感，令景物活靈活現。唔同嘅色調嘅摹色，被指可以帶畀讀者唔同嘅感覺，例如暖色會令讀者覺得暖笠笠，冷色會令讀者覺得好淒涼。講係噉講，好多唔同嘅因素會影響讀者對顏色嘅聯想。文化就係當中好大因素，一啲喜慶嘅顏色喺第個文化可能係危險嘅意思。搞到作者想用摹色表達嘅意思未必可以傳達到。

例子
枱上有個紅蘋果。
摺紙

摺紙（粵拼：zip3 zi2；日羅：origami）係一種手工藝，通過摺疊紙張成為藝術品或者玩具，比如紙飛機、銀紙花、同紙元寶咁。
摺凳

摺凳係凳嘅一種，用三角鐵、鐵通、鐵支同木板造成，可以摺埋，方便收埋同埋攞出街，去到邊坐到邊。
摺凳重可以用嚟自衞同打交。佢戲稱香港十大武器之首，因為差人都唔可以告你「藏有攻擊性武器」。
摺疊式智能電話

摺疊式智能電話（英文：Foldable smartphone）係一種智能電話類型，可以喺細啲嘅空間放入大啲嘅軟性熒幕。

設計
小冊子式設計：其中較大嘅摺疊熒幕喺入面，出面都有一塊非摺疊熒幕，可以喺唔打開部機嘅情況下用電話，缺點係摺埋會有條罅。例子：三星Galaxy Fold、小米MIX Fold。
內摺式設計：較大嘅摺疊熒幕喺出面，只需要配備一個熒幕，缺點係軟性熒幕較容易損壞。例子：華為Mate X、Royole Flexpai
摺床

摺床係種床，好似摺凳噉，唔用嗰陣可以摺埋，要用就攤開變返做一張床，通常係行軍或者露營會用得到。
摺門

摺門係門嘅一種，由至少兩塊板組成，用打橫方向（向左或者向右）拉開，度門就會摺埋（開咗度門）；向相反方向拉，度門就會攤返開（閂咗度門）。
撇脂定價法

撇脂定價法係指喺產品生命周期嘅初期，將產品價格定得好高，以賺到最大嘅利潤，就好似喺牛奶入面撇去奶油。喺以下情況下，公司可以採用撇脂定價：市場有足夠嘅買家，佢哋嘅需求缺乏彈性，就算價錢定到好高，市場需求都唔會大量減少。
最常見嘅案例係科技產品，科技產品喺最具獨創性嘅上市初期，暫時無競爭對手推出同樣嘅產品，自己嘅產品就會有明顯嘅差別化優勢，所以用高價出售，都仲有好多人願意買。
復活節起義

復活節起義（愛爾蘭蓋爾文：Éirí Amach na Cásca；英文：Easter Rising）係1916年4月24號到30號發生喺愛爾蘭首府都柏林嘅一場武裝起義，目的係推翻英國喺愛爾蘭嘅統治，建立一個覆蓋全愛爾蘭嘅共和國。
從軍事角度來睇，復活節起義係一次重大失敗，但係從歷史角度來講，復活節起義被視為愛爾蘭獨立戰爭嘅開始，最終導致咗愛爾蘭獨立。
復活節禮拜一

復活節禮拜一（英文：Easter Monday），以前叫復活節翌日，係復活節之後嗰日；復活節因為一定係星期日，喺星期日放假而又某程度上同基督教有啲關係嘅國家可能會係一日補假，但係又未必，例如喺加拿大喺大部分省並唔係法定假期，但係喺香港就係。
譬如羅馬天主教嘅一啲基督教宗派，有復活節八日慶典嘅概念，復活節翌日因為係八日之中嘅第二日，所以會有禮拜慶祝，不過通常唔會有好多人參與。
復活節聖火

復活節嘅聖火（英文：Easter fire 或者 Paschal fire）係一啲基督教宗派，喺復活節期間可能會點起嘅一堆火，可能只係細細嘅一堆，亦可能係篝火。喺有復活節守夜傳統嘅宗派，堆火會喺聖週六夜晚點起，用來點着一支大蠟燭，喺復活節守夜嘅禮拜入面用。
復羽葉欒樹

復羽葉欒樹可以用嚟做庭院植物，佢啲木可以整家具，籽可以整工業用油同染料，另外，根同花可以做藥。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
根同花可以做藥，有疏風清熱，止咳同殺蟲嘅功效。
復興崗站

復興崗站係臺北捷運淡水信義線嘅一個車站。
復興

復興（粵拼：fuk6 hing1）係指一度衰落嘅嘢再次攞返個勢嘅現象。

概要
復興係話一啲團體或者勢力因爲某啲問題而失去咗個勢，然後諸如市鎮村等地域、群體回復咗機能，返到以前嘅狀態，又或者指呢啲群體（社會）所用嘅手法。
一般來講，係個社會由於地震、水災、大規模火災等嚴重災害，以及戰爭（紛爭等）呢啲而受損害，先會求復興嘅。
人群依存喺社會，又靠參加社會來生活，所以復興可以以自上而下嘅形態進行，從社會系統嘅回復到個人生活噉。喺呢個過程中，亦有自下而上嘅做法，譬如生活窮嘅狀況下對個人嘅支援。復興嘅目標係社會機能全體回復，所以呢雙方嘅呼應都係必要嘅。
例如，喺災害中搞嘅粥廠呢種市民活動。呢個係以相互扶助爲形態嘅自下而上型嘅支援，係復興一種。另外一邊，環繞臨時房屋，會有電力、水道、燃氣供給呢啲生活基礎設施嘅整備，呢種自上而下型嘅復興係以家庭爲單位嘅社會回復，更進一步會有通信、交通、仲有行政呢啲社會基礎嘅回復，呢啲活動會喺自上而下型復興嘅初期階段搞。
唔係災害，而係由於經濟衰退，亦會求復興。例如一個地方社會嘅人口過疏化、高齡化引起咗問題，令地域經濟、地方社羣衰退，又或者進一步因爲呢啲原因而加速衰退。地域振興噉樣嘅活動，會對有衰退傾向嘅地域設置啲搞作或者搞基建，又或者係整備好產業基礎噉樣嘅活動。
另外，文化上亦會求復興。例如過去因爲絕後而自然消滅嘅文化形態，因爲冇後繼者，只有過去嘅文獻、資料呢啲殘片信息，因而唔存在繼承性，冇作爲文化財產嘅價值。呢個單純係因爲啲信息冇咗實體。要復興呢個文化，就要復原返有形嘅文化遺產，然後要培育後繼者去實際使用作爲無形文化財產嘅技術。至於完全消滅嘅文化形態要復興係要相當嘅花費，但若果有少數後繼者現存，噉從呢啲後繼者度收集信息，然後去育成班後繼者就得。

復興嘅形態
復興可以見到有各樣形態、樣式。

災害
喺災害中，社會同人都失去咗好多財產。攞返呢啲，入手啲新嘢就係復興。噉樣嘅災害中，人命好易失去，失去條命就返唔到來。但呢啲人嘅遺族去照顧佢哋嘅心痛係得嘅，所以喺復興時亦會對受災者做心理護理。
啲救援物資從週邊地域輸送入受災地域，會搞受災者嘅物質支援。噉嘅場合下輸送會撞到瓶頸，無論大抽嘢定細件輸送，都會令個配送變得繁雜，救援物資抵達目的地前，都會令個重建發生混亂。未送達嘅救援物資會出啲問題，比如食品有保質期限，就算係舊衫亦會出啲問題。呢啲會受損嘅救援物資，爲咗保管佢哋，會佔用倉庫，要使啲處置費用來處理。受災地域有時會畀稱呼做「次生災害」嘅事襲擊，另外亦有情況，除咗企業發送嘅大宗、容易分配到各點嘅救援物資外，其他物資都斷貨。對受災地域嘅一般援助，金錢實在過物資。行政上嘅援助亦從物資轉向金錢。例如，日本基於被災者生活再建支援法去畀支援金，對私有財產做啲行政上嘅金錢援助，喺日本係劃時期嘅制度。
復興返受災地域，係包含埋將生活喺嗰度嘅人恢復以前嘅生活。當中產業嘅回復係必要嘅，但觀光等行業有個災害再來嘅懸念，另一方面又有煽動不安嘅風評被害，產生觀光客隻腳走遠嘅問題。即使係其他嘅產業領域，亦有因爲受災地域啲不安要素而出啲影響商業投資嘅事，但逆向嘅因爲同情而引來商業投資從而活化當地嘅事亦都存在。
另一方面，有事前復興嘅考慮，喺都市計劃同實際嘅都市建造（社區營造）階段中，會將復興機制預先擺入都市構造。將災害損失抑制喺最少限度，爲此而做嘅減災（防災營造）工作，佢考量嘅有個外擴領域，必須考慮到預想個災害發生時會損失啲咩嘢、需要啲咩照顧、實施時又要點做，呢啲用意都要考慮到，然後喺實際中備好呢啲嘢。

戰爭
喺戰爭中，會有好大嘅經濟上、人民嘅資產損失，另外由於戰爭而荒廢嘅地域，喺復興時會有未爆炮彈同喺社會殘留嘅兵器，又有紛爭時啲童兵等社會問題，成咗山噉積住喺度。呢啲噉嘅問題要一一來解決。
另外政治形態喺戰爭時下同平時會有非常之大嘅差別，政治形態平常化係戰後復興嘅一大課題，並且通過外交修復同他國嘅關係亦係必要嘅。當中爲咗唔喺未來留低遺恨，會搞啲來往交易，促進俘虜交換噉樣嘅活動。

經濟
經濟嘅復興，要從產業恢復到物流同交易嘅活性化，另外仲要充分恢復僱用同投資，令呢啲嘢都興旺起身。雖則要求擺脫唔景氣，但另一方面煽動過剩嘅投資，會導致泡沫經濟，從而陷入唔安定嘅狀態，更加令經濟生展出唔健全嘅方面，爲此爲咗保住經濟週期穩健，啲嘢要做適當嘅加減。
特需景氣所見到嘅上揚效果只係一時嘅，由於呢種經濟上漲只係暫時嘅，喺呢個浮華嘅好景氣期間要向「下一個經濟戰略」進發，及早搞啲活動先至好。

文化
俗話稱呼做文化恢復、文化再興。有啲手工藝喺過去由於落後於時代而捨棄，但喺後來見到佢有文化價值；又比如傳統舞蹈呢種屬高雅文化嘅嘢，由於佢遠離大衆，從而一般人都難得一見，結果就衰退咗；喺呢啲領域，有數唔清嘅文化因爲噉而失去。
另外仲有少數民族嘅民族文化，會由於畀其他勢力吸收而衰退，呢陣時若果有民族認同，勃興起民族主義，就會執行起文化復興。
喺過去失傳嘅技術亦會因後來嘅評價而攞到復興嘅機會。

參攷書
鈴村興太郎、須賀晃一、河野勝、金慧 (2012年)。《《復興政策をめぐる《正》と《善》 ― 震災復興の政治経済学を求めて１》（題譯：圍繞復興政策嘅「正」同「善」——震災復興嘅政治經濟學求索1；早稲田大学ブックレット＜「震災後」に考える＞）》。早稻田大學出版部。ISBN 9784657113078。
拉麪

拉麪係中國式嘅麪，要將麪粉團重覆拉長摺埋變成麪條，所以叫拉麪。
拋物綫

拋物綫，又寫拋物線，係平面曲綫，係喺地上拋嘢嘅軌跡。物體受地心吸力影響，始終會墮地，而軌跡有特殊曲綫。數學幾何上，拋物線係圓錐曲線之一。任何一元二次方程式，都可以得喺平面坐標度畫出拋物綫。
拋物綫離心率等如一。佢有一個焦點，另有一準線。

幾何
喺圓錐體，由尖度喺曲面拉一條直綫，此爲母綫，只要搵一平面，同母綫平行，切開圓錐，條切邊就係拋物綫。

方程
拋物綫喺x,y座標上可以寫做：
(多項式)
a 影響條線有幾彎(包括開口方向)。
a > 0 時(開口向上)。
a < 0 時(開口向下)。
b 影響當 x=0 時，y嘅增長程度。
b=0 時，對稱軸係 y 軸，頂點座標係(0,c)。
c 係 y截距。
(標準式)
對稱軸係 y 軸。
(0,c) 係 焦點嘅座標。
拋體

拋體（英文：projectile）係指一嚿受咗股力之後自由噉喺重力下郁動嘅物體。
拍住賞

拍住賞（Tap & Go）係由香港電訊旗下嘅HKT Payment推出嘅一項預付式流動付款服務，2015年開始提供服務。睇番你用邊隻卡種，用戶可以喺全世界接受MasterCard或銀聯嘅舖頭或網上交易畀錢。呢張係預付卡，要先增值足夠嘅金額先至可以畀錢，只需要夠11歲就可以申請。
拍住賞可以經香港電訊門市、7-Eleven、OK便利店同其他一啲連鎖商戶增值，亦可以經各本地銀行嘅網上銀行同大新銀行信用卡增值。2018年9月底，拍住賞接入香港轉數快（FPS），可以即時將錢由本地銀行戶口或者其他電子銀包轉入或者轉出去。
2021年，拍住賞做咗香港政府嘅消費券計劃嘅其中一個指定儲值支付工具。
拉齊

拉齊（Muhammad ibn Zakariya al-Razi，865年—925年）係波斯醫學家、哲學家、煉金術師，出名成就係用體液學說分辨唔同嘅病，譬如分清楚天花病同麻疹。
拿玻里文

拿玻里文（Napulitano）係意大利拿玻里用嘅語言，有超過570萬人用。
拿玻里文維基百科

拿玻里文維基百科係維基百科協作計劃嘅拿玻里文版，由非牟利組織──維基媒體基金會維持負責。家下係各語言嘅維基百科計劃中，規模排名響120名以內（跟文章數量計），有超過1萬篇文。
拿督

拿督（Dato'）係馬來西亞一種封銜，比太平局紳頭銜高級。冊封標準係對馬來西亞有傑出貢獻，受封儀式都係響王宮搞。通常響馬來西亞有拿督榮銜嘅人都受尊敬。拿督封銜有三等級別；Peringkat Pertama (First-Class)係高級拿督，Peringkat Kedua (Second-Class)係二級拿督。若果有Dato'（拿督）頭銜係男人，佢老婆個頭銜係Datin（拿汀）；相反擁有頭銜係女人，佢老公唔會有頭銜。
拿杜

拿杜（葡文：Ronaldo Aparecido Rodrigues，1982年9月10號—）係巴西一足球員，踢中堅位置，家下效力德國甲組足球聯賽球會雲達不萊梅體育會。
拿破侖山道

拿破侖山道（亦叫蒙特拿破崙街/大道、拿破侖大街，意大利文：Via Monte Napoleone）係意大利米蘭一條出名街。佢係當地時裝區最主要嘅路，街上面有好多奢侈品、時裝、珠寶嘅鋪頭。好多世界級有名嘅時裝設計師都喺度開設精品店。
2019 年，Via Monte Napoleone 係歐洲第三貴嘅街道，亦係世界第五貴街道。而喺 2022 年，根據福布斯，佢似乎係歐洲最貴，世界第三。
拿撒勒

拿撒勒（Naṣrat）係以色列北部區首府，住咗約莫7.6萬人。座城係耶穌自細住嘅地方。
拿斯利

拿斯利（Samir Nasri，1987年6月26號—），又有人譯做拿斯尼，係法國足球員，司職中場。有人[邊個？ ]話佢係施丹嘅接班人。
佢2004年喺馬賽出道，2008年夏天加盟英超球會阿仙奴，2011年加盟曼城（2016至2017年球季外借西甲嘅西維爾），2017年加盟土耳其嘅Antalyaspor，2018年頭解約。
2018年，拿斯利因為喺2016年違規接受靜脈注射，而俾國際足協罰停賽至同年底。停賽期滿後佢返英超加盟韋斯咸，賽季完之後轉投安德列治一季至2020年，其後掛靴。
2007至2013年，拿斯利為法國國家隊上陣41場。
拿樸迪

拿樸迪（粵拼：naa4 pok3 dik6，英文：Aymeric Laporte，1994年5月27號—）係個西班牙足球運動員，司職中堅，而家效力緊英超球會曼城。
布冧

布冧（粵拼：bou3 lam1；英文：plum），即李亞屬（lei5 aa3 suk6；Prunus），係李屬嘅一種植物，亦都係一種生果。生係紅色，熟咗變黑。
布倫瑞克籃球隊

布倫瑞克籃球隊（英文：Basketball Löwen Braunschweig）係德國布倫瑞克嘅職業籃球球會，依家打緊德國籃球甲級聯賽。
布偉傑

布偉傑（Brian Thomas Burrell，1972年3月23號—）係美國猶他州鹽湖城人，猶他州大學畢業，主修中國文學同亞洲研究。於1995年到香港嗰時喺幼稚園教英文，1999年正式離開美國嚟香港工作。佢識講英文、普通話、廣東話同柬埔寨文，佢亦都識寫中文。
2002年首次喺無綫電視嘅古裝劇集《騎呢大狀》演出，後期更放棄其餘IT工作成為全職演員。2007年因拍攝電視劇集《同事三分親》演出「韋一」角色，而正式簽約做無綫電視合約演員，亦因此取得藝名「阿一」。
加入無綫電視後，佢曾經參與多套劇集嘅演出，接拍過多個廣告，亦擔任過大型節目及公司活動嘅司儀及表演工作。
2018年2月1號喺無綫電視約滿後離巢。
布傑約維採

布傑約維採（英文：VK České Budějovice）係捷克布傑約維采嘅職業排球球會，依家打緊捷克超級排球聯賽。
布公仔

布公仔（英文：ragdoll）係公仔嘅一種，用啲喺屋企會搵到嘅多餘材料（例如嚟自爛咗嘅衫嘅布）整嘅。
布公仔物理

布公仔物理（英文：ragdoll physics）係一種電腦動畫技術，指教部電腦處理一個角色嘅立體模型點樣跌低倒地（好似一個跌落地嘅布公仔噉）嘅物理模擬。布公仔物理喺視像遊戲當中成日用到－喺廿一世紀初嘅 3D 視像遊戲當中，一個虛擬角色死嗰陣通常會用布公仔物理嚟控制個角色嘅立體模型倒地。
布倫瑞克

布倫瑞克（德文：Braunschweig）係德國下薩克遜一座城，人口25萬。
布偉華

布偉華係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。